
HOTĂRÂRE

cu privire la aprobarea Ordinii de zi a şedinţei Consiliului de Observatori

al IPNA Compania „Teleradio-Moldova”
În conformitate cu prevederile art.56 alin.(6) din Codul audiovizualului al Republicii Moldova şi în baza p.35-36 din Regulamentul Consiliului de Observatori al Instituţiei Publice Naţionale a Audiovizualului Compania "Teleradio-Moldova", aprobat prin Hotărîrea Consiliului de Observatori nr.1/3 din 09.02.2007,
Consiliul de Observatori
HOTĂRĂŞTE:
1. Se aprobă următoarea Ordine de zi a şedinţei Consiliului de Observatori al Instituţiei Publice Naţionale a Audiovizualului Compania „Teleradio-Moldova” din 15 iulie 2010:
1) Alegerea secretarului şedinţei din 15 iulie a Consiliului de Observatori.
2) Schema de încadrare pentru anul 2010 în Instituţia Publică Naţională a Audiovizualului Compania „Teleradio-Moldova”.
3) Rezultatele monitorizării-test, efectuate în conformitate cu p.2 lit.a) din Hotărârea Consiliului de Observatori nr.1/166 din 18.05.2010 cu privire la Regulamentul privind monitorizarea internă a programelor IPNA Compania „Teleradio-Moldova”.

4) Organizarea consultărilor publice şi a dezbaterilor publice pe marginea Regulamentului privind monitorizarea internă a programelor radio şi TV ale IPNA Compania „Teleradio-Moldova”.

5) Diverse.
2. Subiectele din p.5 Diverse se pun în discuţie de Consiliul de Observatori, după examinarea celorlalte puncte din Ordinea de zi.
3. Prezenta hotărâre intră în vigoare în momentul adoptării.

Prezenta hotărâre a fost adoptată cu votul a 7 membri ai Consiliului de Observatori.
Preşedintele

Consiliului de Observatori                                                       Eugeniu Rîbca
Secretarul şedinţei
Consiliului de Observatori                                                      Viorica Bogatu

